《禅思》
唐代·皎然

真我性无主，谁为尘识昏。奈何求其本，若拔大木根。

妄以一念动，势如千波翻。伤哉子桑扈，虫臂徒虚言。

神威兴外论，宗邪生异源。空何妨色在，妙岂废身存。

寂灭本非寂，喧哗曾未喧。嗟嗟世上禅，不共智者论。

作者简介：僧皎然（730-799），俗姓谢，字清昼，湖州（浙江吴兴）人，是中国山水诗创始人谢灵运的十世孙，唐代著名诗人、茶僧，吴兴杼山妙喜寺主持，在文学、佛学、茶学等方面颇有造诣。与颜真卿、灵澈、陆羽等和诗，现存皎然470首诗。多为送别酬答之作。情调闲适，语言简淡。皎然的诗歌理论著作《诗式》。